สอบถามครับ ผู้หญิงรอบเดือนมาวันแรกวันที่ 9 กค มีเพศสัมพันธ์วันที่ 27 กค ไม่สวมถุงยาง แต่ไม่หลั่งใน ทานยาคุมฉุกเฉินวันที่ 28 กค และทานยาคุมแบบ 28 เม็ดวันที่ 31 กค วันนี้ 8 สค รอบเดือนยังไม่มา มีโอกาสท้องมั้ยครับ
สวัสดีค่ะ หากประจำเดือนมาวันที่ 9 ก.ค. แล้วได้มีเพศสัมพันธ์ในวันที่ 27 ก.ค. เท่ากับมีเพศสัมพันธ์ในวันที่ 18 นับจากวันแรกที่มีประจำเดือนมา อาจไม่ใช่ระยะปลอดภัยก็ได้ ดังนั้น โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95%หลังจากนั้น หากได้ทานยาคุมกำเนิดชนิด 28 เม็ดต่อ ก็ย่อมจะยังไม่มีประจำเดือนมา จนกว่าจะทานยาคุมจนถึงประมาณเม็ดที่ 23-26 ค่ะ ดังนั้น ก็ควรรอจนถึงวันที่ 22-25 ส.ค. ก่อน ว่าจะมีประจำเดือนมาหรือไม่ หากไม่มีมา ก็ควรตรวจหาการตั้งครรภ์ดูค่ะ หรืออาจจะตรวจดูหลังจากที่มีเพศสัมพันธ์ไปแล้ว 2 สัปดาห์ค่ะ